กลยุทธ์ลงทุนวันนี้ โบรกฯ ชู 6 หุ้นท็อปพิค ลุ้นรีบาวด์หลังราคาร่วงแรง
กลยุทธ์ลงทุนวันนี้ โบรกฯ ชู 6 หุ้นท็อปพิค ลุ้นรีบาวด์หลังราคาร่วงแรง
6 ก.ค. 2561

บล.เคทีบี (ประเทศไทย) ประเมิน ดัชนีฯ มี Rebound เนื่องจากลงมาหนัก แต่ดัชนีฯระหว่างวันจะผันผวนสูง นักลงทุนชะลอการลงทุนเพื่อรอดูผลของการปรับขึ้นภาษีนำเข้าสหรัฐฯ-จีน และท่าทีของสองประเทศว่าจะมีการเจรจากันหรือไม่ การลงทุนในสินทรัพย์ต่างๆ ดูจะทรงๆตัว นักลงทุนอยู่ในสถานะของรอดูว่าผู้นำสหรัฐฯ-จีน จะเดินเกมส์การค้าต่อไปอย่างไร
ขณะที่แรงขายหุ้นในตลาดเอเซียคาดจะยังมีต่อเนื่อง หลังดอกเบี้ยมีแนวโน้มสูงขึ้น พร้อมกับความเสี่ยงที่ขยับขึ้นจากปัจจัยลบต่างๆ ทำให้มีความน่าสนใจลดลง เป็นตัวแปรที่กดดันต่อตลาดหุ้นไทยในช่วงหลายสัปดาห์ที่ผ่านมา
ด้านราคาน้ำมัน WTI ล่าสุด $72.8 เหรียญ แม้จะมีข่าวอิหร่านจะปิดช่องแคบฮอร์มุสซึ่งเป็นเส้นทางขนส่งน้ำมัน 30% ของโลก เช่นเดียวกับวันก่อนว่าราคาน้ำมันดิบจะเดินหน้าต่อได้ค่อนข้างยาก ปัจจัยภายในของเราเอง จะเป็นเรื่องการร่วงลงของราคาหุ้นและการทยอยปรับราคาที่เหมาะสมของหุ้นหลังดัชนีฯและแนวโน้มตลาดพลิกมาเป็นลบกว่าที่เคยคาดการณ์กัน
ทั้งนี้เป็นช่วงของการรอคอยและตลาดเองไม่ได้มีข่าวเชิงบวกเข้ามา อีกทั้งหลัง 6 ก.ค.ตลาดอาจผันผวนได้มากตามความคืบหน้าและเป็นไปของสงครามการค้า วันนี้จึงแนะนำให้ชะลอการลงทุนหรือเลือกลงทุนหุ้นในเพียงบางตัวที่ราคาลงมามาก หุ้น Top Picks วันนี้คงหุ้น AOT, SSP และ LH และเพิ่ม KTB , INTUCH, MCS ที่ราคาหุ้นปรับตัวลงมามาก โดยมองเป็นการเข้าเก็งกำไรช่วงสั้น
 